Sofia Rotaru
D'Sofija Mychailiwna Jewdokymenko-Rotaru (op Ukrainesch: Софія Михайлівна Євдокименко-Ротару), wäit bekannt als just Sofija Rotaru (uk: Софія Ротару, ru: София Ротару), gebuer de 7. August 1947 am Duerf Marschynzi am Oblast Tscherniwzy, ass eng ukrainesch Popsängerin, déi a Russland, an der Ukrain an a Moldawien schafft.

Si ass dat zweet vu sechs Kanner aus enger moldaweschstämmeger Familljen, déi an d'Ukrain immigréiert ass.

Vun der Primärschoul un huet si a Schoul- an a Kierchechéier gesongen. 1971 huet si an engem Museksfilm matgespillt, dem Tscherwona ruta (uk: Червона рута, "D'rout Ruta"), a méi spéit nach a sechs aneren. 1986 krut se als éischt Popsängerin den Titel Vollekskënschtlerin vun der Sowjetunioun. Weider krut si den Titel Heldin vun der Ukrain.

Hire Mann, dee si wärend hirer Carrière ënnerstëtzt huet, war den ukrainesche Sänger Anatolij Jewdokymenko (1942–2002). Si huet ee Fils, e Meedchen, a véier Kandskanner.

Um Spaweck 
 Offiziell Websäit vun der Sofija Rotaru 

Ukrainesch Sänger
Gebuer 1947